paragraph_text: Venera 8 je bila Venerina atmosferska sonda i lander. Sadržavala je instrumente za mjerenje temperature, pritiska te svjetlosne senzore, kao i visinomjer, spektrometar gama-zraka, analizator plina te radio odašiljače. Letjelici je trebalo 117 dana da dođe do Venere s jednom korekcijom smjera 6. travnja 1972., odvajajući se od busa (koji je sadržavao detektor kozmičkih zraka, detektor solarnih vjetrova i ultraljubičasti spektrometar) te ulazeći u atmosferu 22. srpnja 1972. u 08:37 UT. Rashladni sustav na busu je korišten kako bi se unaprijed ohladila unutrašnjost silazne kapsule prije atmosferskog ulaska, produžujući joj životni vijek na površini. Silazna brzina je spuštena s 41 696&nbsp;km/h na oko 900&nbsp;km/h pomoću aerobrakinga. Padobran promjera 2.5 metara se otvorio na visini od 60&nbsp;km.